คลอดบุตรมาจะ6เดือนแล้ว ให้นมบุตรอยู่ด้วยค่ะให้น้องเข้าเต้า+กินยาคุมชนิดแบบให้นมบุตร แต่มีเพศสัมพันธ์กับแฟนหลั่งในทั้งหมด4-5รอบ แต่รีบล้างออกทันที แบบนี้สามารถท้องอีกไหมค่ะ
 Prangขณะที่ให้นมบุตร ต่อมใต้สมองจะหลั่งฮอร์โมนมากระตุ้นต่อมน้ำนมให้ทำงาน ซึ่งขณะเดียวกัน ก็จะไประงับการตกไข่ด้วย ทำให้ฮอร์โมนที่ไปกระตุ้นมดลูกไม่ทำงานด้วย จึงไม่มี ปจด ส่วนใหญ่ ฮอร์โมนนี้มี ประสิทธิภาพแค่ใน 6 เดือนแรก เท่านั้นหลังจากนั้นปริมาณไม่พอที่จะระงับการตกไข่ได้ จึงอาจท้องได้ หรือ การที่แม่บางคนต้องให้ลูกกินนมไม่สม่ำเสมอ เนื่องจากต้องทำงานนอกบ้าน การไม่ได้ดูดนมตลอดเวลามีผลทำให้ ฮอร์โมน Prolactin ลดลงได้ จึงมีโอกาสท้องได้ การคุมกำเนิดด้วยการให้ลูกกินนมอาจไม่มีประสิทธิภาพพอ บางคนอาจท้องได้ทั้งๆที่ ปจด ยังไม่มีมาเลย การกินยาคุมชนิดฮอร์โมนเดี่ยวก็ช่วยในการคุมกำเนิดได้อยู่แล้วครับ ไม่ต้องกังวลมากครับ